b'\n_START_ARTICLE_\nVasili Kalinnikov\n_START_PARAGRAPH_\nVasili Sergejevit\xc5\xa1 Kalinnikov (ven. \xd0\x92\xd0\xb0\xd1\x81\xd0\xb8\xd0\xbb\xd0\xb8\xd0\xb9 \xd0\xa1\xd0\xb5\xd1\x80\xd0\xb3\xd0\xb5\xd0\xb5\xd0\xb2\xd0\xb8\xd1\x87 \xd0\x9a\xd0\xb0\xd0\xbb\xd0\xb8\xd0\xbd\xd0\xbd\xd0\xb8\xd0\xba\xd0\xbe\xd0\xb2, 13. tammikuuta 1866 \xe2\x80\x93 11. tammikuuta 1901) oli ven\xc3\xa4l\xc3\xa4inen s\xc3\xa4velt\xc3\xa4j\xc3\xa4._NEWLINE_Poliisimiehen pojaksi syntynyt Kalinnikov opiskeli orjolilaisessa seminaarissa, jonka kuoron johtajaksi h\xc3\xa4n nousi nelj\xc3\xa4ntoista vuoden i\xc3\xa4ss\xc3\xa4. H\xc3\xa4n l\xc3\xa4hti my\xc3\xb6hemmin Moskovaan._NEWLINE_Kalinnikov hankki elantonsa soittamalla fagottia, patarumpua ja viulua teatteriorkesterissa. H\xc3\xa4n sairasti tuberkuloosia ja siirtyi sairautensa vuoksi Krimin l\xc3\xa4mpim\xc3\xa4mpiin ilmasto-olosuhteisiin. H\xc3\xa4n eli loppuel\xc3\xa4m\xc3\xa4ns\xc3\xa4 Jaltassa ja kuoli siell\xc3\xa4 hieman ennen 35-vuotisp\xc3\xa4iv\xc3\xa4\xc3\xa4ns\xc3\xa4. _NEWLINE_Kalinnikovin musiikkituotantoon kuuluu esimerkiksi kaksi sinfoniaa.'